

L A T V I J A S R E P U B L I K A

**ZEMGALES PLĀNOŠANAS REĢIONS**

Katoļu iela 2b, Jelgava, LV-3001, reģ. Nr. 90002182529, tālr. (371) 63027549, fakss 63084949; e-pasts: zpr@zpr.gov.lv

**ATTĪSTĪBAS PADOMES**

**LĒMUMS**

Aizkrauklē

16.05.2023.

Nr.106.,

Prot.Nr.23.

**Par tūrisma veicināšanas akcijas “Zemgale aicina” organizēšanu**

Saskaņā ar Zemgales plānošanas reģiona attīstības programmas 2021-2027. gadam vidēja termiņa 3. prioritāti „Uzņēmumu izaugsme un konkurētspēja” 3.6 rīcības virzienu (Rīcību 3.6.4. „Palielināt Zemgales reģiona atpazīstamību un pozicionēt to kā tūrisma galamērķi”, Zemgales plānošanas reģiona attīstības padome **n o l e m j:**

1. Atbalstīt Zemgales plānošanas reģiona **kopīgo tūrisma veicināšanas akcijas “Zemgale aicina”** **nodrošināšanu** (turpmāk – Tūrisma aktivitāte), kas notiks no 06.2023 līdz 02.2024.
2. Tūrisma aktivitātēs publicitātes nodrošināšanu finansēt no pašvaldību dotācijām Zemgales plānošanas reģionam līdz 25 000 EUR apmērā.
3. Kontroli par lēmuma izpildi uzdot Zemgales plānošanas reģiona izpilddirektoram Valdim Veipam.

Padomes priekšsēdētājs A.OKMANIS

*Izsūtīt: lietā.*

Pielikums

ZPRAP 16.05.2023., lēmumam Nr.106. prot. Nr.23.

**Izdevumu darba uzdevums un aptuvenā tāme lēmuma izpildei**

**Informācija par akciju:**

Atbilstoši Zemgales plānošanas reģiona Tūrisma koordinācijas darba grupas kopīgajam lēmumam (informācija sniegta 21.03.2023 ZRAP sēdē) , tika nolemts turpināt kopīgu Zemgales tūrisma veicināšanas akciju “Zemgale aicina” (turpmāk – Akcija).

**Akcijas nosaukums** - Zemgale aicina!

**Akcijas mērķis** - Veicināt Zemgales reģiona atpazīstamību un kopīgu maršrutu izveidi, palielinot tūrisma plūsmu un vairākdienu ceļotāju skaitu.

**Akcijas mērķa grupa** - Individuālie ceļotāji, ģimenes, nelielu grupu ceļotāji, aktīvās atpūtas piekritēji, seniori.

**Akcijas rezultāti:**

Veicināta Zemgales reģiona tūrisma piedāvājuma atpazīstamība un palielināts tūristu apmeklējums.

Izpratnes veicināšana par Zemgales reģiona kā kopīga galamērķa apmeklēšanu.

Tūristu pieplūdums objektos, piedāvājot sabiedrībai jaunas idejas Latvijas apceļošanas iespējām.

**Akcijas īstenošanas laiks** – 2023. gads ( 10 -12 mēneši)

**Akcijas teritorija** – viss Zemgales reģions, 5 puduri – Jelgava, Jēkabpils, Bauska, Dobele, Aizkraukle.

**Darba uzdevums:**

Nodrošināt kopīgās Zemgales reģiona tūrisma veicināšanas akcijas “Zemgale aicina” ieviešanu, ietverot:

1. **Tūrisma eksperta piesaiste maršrutu izstrādē** - Izveidoti 4-7 Zemgales plānošanas reģiona starpnovadu maršruti ar plašākas teritorijas iekļaušanu, aicinot tūristus uzkavēties ilgāk (2 dienu maršruti, realitātē izplānoti maršruti no punkta A uz B).

Darba uzdevumā ietilpst vismaz 3-4 kopīgas online sanāksmes, arī individuālas konsultācijas ar katru TIC, rakstiska materiāla nodošana.

1. **Kopīgas “Zemgale aicina” brošūras izstrāde un druka** – LV, LT, ENG valodās, līdz 10 000 eksemplāru kopā.

Brošūra tiks veidota uz esošās kampaņas “Zemgale aicina” sadalījuma un tēmu bāzes – 1)Dodies dabā; 2) Esi aktīvs; 3)Apstājies un iepazīsti tās garšu; 4) Iepazīsti vēsturi; 5) Baudi ziemu Zemgalē.

Brošūrā tiks iekļauta informācija par kampaņas “Zemgale aicina” 5 cikliem, iekļautajiem objektiem, to atrašanās vietu, piedāvājumu, iespējams cenām, darba laiku, kopīgu kartogrāfisko materiālu (ar visu 5 ciklu objektiem izceltiem dažādās krāsās) un fotogrāfijām.

Brošūrā jāizmanto esošā «Zemgale aicina» vizuālā identitāte. Papildus brošūrā tiks iekļauti eksperta izstrādātie tūrisma maršruti un objekti, maršruti tiks salikti Google maps un/vai arī kādā citā formātā piem. mapeirons.eu vai balticmaps.eu vai gpx fails.

Formāts A5, līdz 80 lpp+vāki/ Vai A4, līdz 40lpp. +vāki. Eksemplāru skaits tiks definēts atbilstoši pieejamam finansējumam. Papildus materiāls tiek tulkots LT un ENG valodā.

1. **Nodrošināta komunikācijas kampaņa par izstrādātājiem maršrutiem**

Kampaņā ietilpst:

1. 4 Preses relīzes
2. Sociālo tīklu kampaņa Pasūtītāja sociālajos tīklos - kopā 4 cikli, 8 apmaksāti ieraksti: apmaksātas reklāmas un kopīgi konkursi, vizuālo maršrutu materiālu izstrāde ( katrā 2 apmaksāti ieraksti 50 EUR vērtībā (par maršrutu un konkurss), vizuālo materiālu izstrāde, izstrādāto tūrisma maršrutu pielāgošana FB un IG, informācijas sagatavošana un ievietošana sociālo tīklu grupās piemēram, Ceļo bez bēdu, Latvieši ceļo.).

**Tāme:**

|  |  |  |
| --- | --- | --- |
| **Nr.** | **Nosaukums** | **Izmaksas ar PVN, EUR** |
| **1.** | **Tūrisma eksperta piesaiste maršrutu izstrādē** | **2000** |
| **2.** | **Kopīgas “Zemgale aicina” brošūras izstrāde un druka** | **18700** |
|  | Tekstu rediģēšana (40 A4 lapas) | 1000 |
|  | Tekstu korektūra (40 A4 lapas) | 800 |
|  | Vienota dizaina izstrāde brošūrai, kartogrāfija (A5, 80 lpp ar kartēm, dizains tūrisma maršrutiem | 4000 |
|  | Tekstu tulkošana LT, ENG valodās | 1500 |
|  | Aģentūras darbs | 1400 |
|  | Brošūras printēšana | 10 000 |
| **3.** | **Nodrošināta komunikācijas kampaņa par izstrādātājiem maršrutiem** | **4280** |
|  | 4 preses relīžu sagatavošana | 480 |
|  | Sociālo tīklu kampaņa Pasūtītāja sociālajos tīklos - kopā 4 cikli, 8 apmaksāti ieraksti | 1600 |
|  | Aģentūras darbs | 2200 |
|  | **KOPĀ:** | **24 980** |

Izpilddirektors V. VEIPS