

L A T V I J A S R E P U B L I K A

**ZEMGALES PLĀNOŠANAS REĢIONS**

Katoļu iela 2b, Jelgava, LV-3001, reģ. Nr. 90002182529, tālr. (371) 63027549, fakss 63084949; e-pasts: zpr@zpr.gov.lv

**ATTĪSTĪBAS PADOMES**

**LĒMUMS**

Aizkrauklē

16.05.2023.

Nr.109.,

Prot.Nr.23.

**Par dalību projektā “Pieredzes, labās prakses un pilotdarbību**

**pārnese politikas instrumentu pilnveidošanai Eiropas pilsoņu gatavībai pret dabas katastrofām, izmantojot jaunākās tehnoloģijas”**

Saskaņā ar Zemgales plānošanas reģiona (ZPR) nolikuma 25.18 punktu, kā arī Zemgales plānošanas reģiona attīstības programmas (2021.-2027.) *9.prioritātes “Sabiedrības drošība”* rīcības virziena 9.2. “Pētnieciskas darbības, kas sekmēs risku mazinājumu reģiona ietvaros” rīcībām 9.2.1. Veikt izpēti reģionā par drošības situācijas uzlabojumiem un attīstības perspektīvām, 9.2.2. Izstrādāt risku novērtējumu Zemgales reģionā, kā arī rīcības virziena 9.4. “Pilsoniskas sabiedrības un organizāciju veicināšana, palielinot zināšanu līmeni jautājumos” rīcību 9.4.1. Civilā aizsardzība - informēšana, izglītošana, sistēmu veidošana, preventīvie pasākumi (mācību biežāka rīkošana, izglītojošas kampaņas), Zemgales plānošanas reģiona attīstības padome **n o l e m j:**

1. Atbalstīt Zemgales plānošanas reģiona piedalīšanos projektā “Pieredzes, labās prakses un pilotdarbību pārnese politikas instrumentu pilnveidošanai Eiropas pilsoņu gatavībai pret dabas katastrofām, izmantojot jaunākās tehnoloģijas” kā projekta partnerim.

2. Uzdot Zemgales plānošanas reģiona administrācijai (izpilddirektors V.Veips) nodrošināt ZPR dalību projekta pieteikuma sagatavošanā un nepieciešamās informācijas nosūtīšanu projekta vadošajam partnerim pieteikuma iesniegšanai Interreg Europe programmas 2021.-2027.gadam ietvaros.

*Pielikums:* Projekta “**Pieredzes, labās prakses un pilotdarbību pārnese politikas instrumentu pilnveidošanai Eiropas pilsoņu gatavībai pret dabas katastrofām, izmantojot jaunākās tehnoloģijas**” informācija uz 5 lapām.

Padomes priekšsēdētājs A.OKMANIS

*Izsūtīt: lietā.*